หมุนรอบโลก
ฮ่องกง (เอเอฟพี) &#8212; อพาร์ตเมนต์สุดหรู โอปุส ฮ่องกง ได้ทำสถิติราคาขายห้องชุดที่แพงที่สุดในเอเชียแล้ว โดยเคาะราคาขายที่ห้องละ 70 ล้านเหรียญฮ่องกง (ราว 282 ล้านบาท) หรือตารางฟุตละ 75,806 เหรียญฮ่องกง (ราว 3.05 แสนบาท) โดยเป็นห้องที่กินพื้นที่ของชั้น 8 ทั้งหมด การซื้อขายดังกล่าวส่งผลให้ โอปุส เป็นอพาร์ตเมนต์ราคาแพงที่สุดอันดับ 2 ของโลก รองจาก วัน ไฮด์ ปาร์ก ในกรุงลอนดอน ขณะที่บริษัทเจ้าของอพาร์ตเมนต์ดังกล่าว ระบุว่า เพิ่งปล่อยเช่าห้องพักห้องหนึ่งในราคาเดือนละ 8.5 แสนเหรียญฮ่องกง (ราว 3.5 ล้านบาท)
25 ส.ค. 2555

ฮ่องกง (เอเอฟพี) — อพาร์ตเมนต์สุดหรู โอปุส ฮ่องกง ได้ทำสถิติราคาขายห้องชุดที่แพงที่สุดในเอเชียแล้ว โดยเคาะราคาขายที่ห้องละ 70 ล้านเหรียญฮ่องกง (ราว 282 ล้านบาท) หรือตารางฟุตละ 75,806 เหรียญฮ่องกง (ราว 3.05 แสนบาท) โดยเป็นห้องที่กินพื้นที่ของชั้น 8 ทั้งหมด การซื้อขายดังกล่าวส่งผลให้ โอปุส เป็นอพาร์ตเมนต์ราคาแพงที่สุดอันดับ 2 ของโลก รองจาก วัน ไฮด์ ปาร์ก ในกรุงลอนดอน ขณะที่บริษัทเจ้าของอพาร์ตเมนต์ดังกล่าว ระบุว่า เพิ่งปล่อยเช่าห้องพักห้องหนึ่งในราคาเดือนละ 8.5 แสนเหรียญฮ่องกง (ราว 3.5 ล้านบาท) 
ฮานอย (เอเอฟพี) — ตลาดหลักทรัพย์เวียดนามมีมูลค่าถดถอยลงไปแล้วถึงกว่า 5,000 ล้านเหรียญสหรัฐ (ราว 1.56 แสนล้านบาท) ภายในสัปดาห์นี้ หลังจากที่เกิดกรณีฉาวการจับกุม 2 ผู้บริหารของธนาคารเอซีบี ซึ่งเป็นธนาคารใหญ่อันดับ 2 ในประเทศจากคดีฉ้อโกง บรรดาผู้เชี่ยวชาญเตือนว่าเรื่องนี้อาจฉุดให้ปัญหาในภาคธนาคารเวียดนามที่อ่อนแออยู่แล้ว บานปลายไปสู่วิกฤตการณ์เต็มรูปแบบ ซึ่งกรณีดังกล่าวยังทำให้ประชาชนจำนวนมากแห่ถอนเงินออกจากธนาคาร จนธนาคารกลางต้องช่วยเสริมสภาพคล่องโดยเร่งด่วน